Christian Hergert
christian@hergert.me 2016
Üdvözli a Sysprof!
Úr Balázs
ur dot balazs at fsf dot hu 2023.

# Bevezetés

A Sysprof egy rendszerprofilozó a Linuxhoz, amely a GNOME asztali környezet célozza meg.

A nyomkövetés és a mintavételezés közötti különbségek

# Mi az a profilozó?

A profilozó egy olyan alkalmazás, amely futás közben rögzít információkat egy alkalmazásról vagy rendszerről. Ezeket az információkat megvizsgálva betekintést lehet nyerni abba, hogy hogyan lehetne az alkalmazást megváltoztatni a jobb teljesítmény érdekében.

A szoftverprofilozóknak két általános kategóriája létezik, amelyeket általában nyomkövetési vagy mintavételezési profilozóknak neveznek. A nyomkövetési profilozó alatt azt értjük, hogy a program által végrehajtott minden egyes függvényhívás ismert a profilozó számára. A mintavételezési profilozó a program állapotának rendszeres időközönkénti vizsgálatával dolgozik, ezért nem látja a program által végrehajtott minden egyes függvényhívást.

Mind a nyomkövetési, mind a mintavételezési profilozóknak megvannak a maguk előnyei. Egy mintavételezési profilozó egyik jelentős előnye, hogy a többletterhelés sokkal kisebb a nyomkövetési profilozóénál, ami megkönnyíti a használatát az interaktivitást igénylő szoftverek esetében.

A Sysprof egy mintavételezési profilozó.